COMENÇA EL CONGRÉS CDL SOBRE INNOVACIÓ, CREATIVITAT I LIDERATGE, L'ÚNIC A ESPANYA ORGANITZAT ÍNTEGRAMENT PER JOVES UNIVERSITARIS | IQS\nCOMENÇA EL CONGRÉS CDL SOBRE INNOVACIÓ, CREATIVITAT I LIDERATGE, L'ÚNIC A ESPANYA ORGANITZAT ÍNTEGRAMENT PER JOVES UNIVERSITARIS\nEls propers dies 8 i 9 d'abril el centre universitari IQS acollirà el segon Congrés CDL Barcelona 2011: Innovació, Creativitat i Lideratge que reunirà a més de 200 joves.\nEl Congrés permetrà compartir idees amb l'exministre de Treball i Immigració, Celestino Corbacho, amb el creador de Yes we can i assessor de Barack Obama, Vicente Nerín, o amb Santiago Mier, director de màrqueting de Danone, entre d'altres ponents i líders d'opinió.\nBarcelona, 6 d'abril de 2011.- El CDL Barcelona és l'únic Congrés a Espanya organitzat per estudiants universitaris i graduats d'entre 18 i 29 anys i basat en les temàtiques d'innovació, creativitat i lideratge. Tres aspectes considerats com els més rellevants per aportar valor afegit al teixit social i empresarial del país.\nEl Congrés que tindrà lloc a IQS el divendres dia 8 i el dissabte 9 d'abril planteja una intensa agenda d'activitats que serà conduïda pel reconegut Lotfi EL-Ghandouri, fundador de Creative Society i cofundador de Hub Madrid, qui farà de nexe entre les més de deu ponències d'alt nivell preparades per a la trobada. [veure programa a la web del Congrés]\nL'acte inaugural del Congrés serà el divendres a les 9.30h amb la participació de Manel Camós, director de representació de la Unió Europea a Barcelona, el Dr. Enric Julià, director general IQS, Sebastián Tagle, president de l'AIESEC Espanya, i Carlos G. Navares, president de CDL Barcelona 2011.\nEl Congrés, que preveu reunir més de 200 joves (actualment ja són 180 els inscrits, 70 dels quals són IQS), té com objectiu potenciar les habilitats de lideratge dels joves, mitjançant la creativitat i innovació i per aconseguir-ho els participants passaran per 6 blocs dins de l'agenda que tracten sobre: desenvolupament de la creativitat, com passar d'idees creatives a idees tangibles, finançament i potenciació de projectes innovadors, i l'exposició de casos d'èxit. Tot això a través de diverses xerrades, taules de debat, tallers dirigits per ponents com: Celestino Corbacho, exministre de treball del govern d'Espanya; Vicent Nerín, assessor directe de Barack Obama durant la seva candidatura a la presidència d'EEUU i director de la campanya Yes, we can, i Santiago Mier, director de màrqueting a DANONE Espanya.\nEntre els ponents confirmats també es troben el Dr. José María Gay de Liébana, expert en assessoria financera i col·laborador de la UEFA; Josep Lluís Bonet, president de Freixenet; Miquel de Paladella, coordinador executiu de "Moviment Mundial per a la Infància" a Espanya; Guiomat Todó, directora de màrqueting a UNICEF, i Jean Claude Rodríguez-Ferrera, director i fundador de "Desarrollo Comunitario".\nDiverses personalitats han donat suport al Congrés entre elles Ferran Adrià que ha participat, desinteressadament, en el vídeo promocional de la trobada. [Veure vídeo del Congrés CDL]\nL'esdeveniment promet estar ple de sorpreses amb la intervenció inesperada de diversos líders d'opinió. A més de les diverses conferències i tallers pràctics el Congrés CDL també aportarà facilitats perquè els joves complementin els seus CVs a través de la Fira d'Oportunitats, on els assistents podran conèixer ofertes de treball per a estudiants i recent graduats a Espanya i a l'estranger, màsters i postgraus i l'oferta d'estades idiomàtiques a l'estranger.\nSobre l'AIESEC, entitat promotora del Congrés\nEl Congrés CDL està organitzat per més de 20 joves universitaris membres de l'AIESEC que fan la seva feina sense afany de lucre. De fet els estudiants en actiu que participen al Congrés compten amb una subvenció del 80% en la quota d'inscripció de la trobada..\nAIESEC és la major associació internacional d'universitaris i graduats del món reconeguda per l'ONU i s'encarrega de potenciar les habilitats de lideratge i també competències personals, professionals i valors socials sobre joves de més de 110 països, amb un únic objectiu: Impactar positivament en la societat. El seu lema: els joves vivim el present però pensem en el nostre futur.\nQuè és això de l'AIESEC? [veure vídeo de presentació]


COL·LEGI SAN JOSÉ I SAN ANDRÉS (MASSANASSA): 01/02/17\nQuaresma al nostre centre\nDes de l'equip de Pastoral es convida a tota la comunitat educativa a celebrar la Quaresma marcant la diFErencia.\nNo et quedes darrere!!!\nGran èxit a l'esmorzar solidari 2017\nEl passat dia 30 de gener es va celebrar al nostre centre l'esmorzar solidari.\nUn any més ha sigut un gran èxit gràcies a la participació de tota la comunitat educativa.\nPer tant, felicitem a tots els participants per ser tant solidaris.\nVídeo per la Pau\nEl dimecres 1 de febrer els alumnes de 1r de l'ESO van fer una eixida junt amb els professors Manuela i José Antonio, de les assignatures de tecnologia i història al Museu de la Ciutat, MuVIM i el Centre Arqueològic de l’Almoina a València.\nEn l'Almoina van conèixer l'antiga ciutat Romana valenciana situada a tres metres davall la superfície i on es podia veure com vivien els nostres avantpassats.\nEn el museu de València vam veure pintures, utensilis i eines que s'utilitzaven en la vida quotidiana antigament i un palau on es podia veure clarament com era abans la forma de vida. I finalment al MUVIM, on vam poder conèixer la història sobre l’evolució de la ciutat de València des del segle XVIII i vam fer activitats relaciones amb la història de València.\nVa ser un dia on vam poder conèixer més sobre la nostra cultura i saber com València ha evolucionat.\nPrimer ens van dividir en dos grups: els que sabien patinar i els que encara no sabien patinar.\nEls que sabien van fer un circuit d'obstacles un poc perillós però molt divertit, i també ens ensenyaren més trucs. I els que encara els costava agarraren cadires i patinaven amb les cadires per a no caure.Després ens vam ajuntar tots i començàrem a fer voltes a la pista. Com si fóra patinatge lliure\nFinalment arreplegàrem i anàrem cap a casa.\nEn general, ens ho vam passar molt bé.\n(Feu clic ací per veure les fotos)\nLeonor Martínez de Pablo i Laura Alfonso Fortea (1r d’ESO)


Novelda oferirà el pavelló municipal per a la realització de les vacunacions massives que projecta el Consell – Ayuntamiento de Novelda\nNovelda oferirà a la Conselleria de Sanitat les instal·lacions del pavelló municipal de la Magdalena com a espai per a poder realitzar la vacunació massiva enfront de la Covid-19.\nL’alcalde de Novelda, Fran Martínez, ha confirmat que l’Ajuntament cedirà a les autoritats sanitàries el Pavelló Municipal de la Magdalena, “un recinte òptim per la seua ubicació i accessibilitat”, per a dur a terme les vacunacions contra la Covid en el moment siga necessari. Martínez ha assenyalat que és “prioritari” per al consistori noveldense “contribuir aportant tots els espais i mitjans municipals perquè, quan es dispose de les vacunes i atesos els protocols establits, es puguen administrar en les millors condicions possibles”.\nA més durant la seua compareixença Fran Martínez ha anunciat que, al llarg del matí de hui, s’ha posat en marxa el protocol de vacunació en la Residència d’Ancians, després de confirmar-se la contenció definitiva del brot que es va produir en les instal·lacions a la fi del passat mes de desembre.\nActualització dades Covid-19 per municipis\nMentrestant, segons l’última actualització de dades de Conselleria, Novelda ha registrat una nova defunció i 33 nous contagis des de dimarts passat, el que situa en 1877 el nombre total d’afectats per Covid- 19 des de l’inici de la pandèmia i en 37 els morts. Aquestes dades suposen una lleugera millora en l’augment de casos registrats en les últimes setmanes a la ciutat, amb la tercera ona de la pandèmia, després del passat nadal, com demostra la millora en l’índex de contagis que baixa de 1.000 per cada 100.000 habitants per primera vegada després de diverses setmanes.\nMartínez ha insistit que, malgrat la tendència a la baixa d’aquesta última actualització,“cal continuar complint amb les normes establides per a la contenció de la pandèmia ja que el virus davant qualsevol relaxació colpeja molt forta”.\nCategories: Alcaldia, Regidoria de Salut 12/02/2021\nPreviousPrevious post:El Port del Sol es presenta als empresaris il·licitansNextNext post:Educació confirma que els brots de Covid en l’àmbit educatiu estan controlats


El xoc de legitimitats esclata al Parlament\nEl ple aprovarà entre aquest dimecres i dijous la llei del Referèndum, la de ruptura de l'ordenament jurídic, i després es convocarà el referèndum de l'1-O\nEl Govern de Rajoy pot intentar tombar la llei del Referèndum per convertir en il·legal la seva convocatòria o bé recórrer totes les mesures juntes com en el 9-N\nLa setmana previsiblement acabarà amb el referèndum convocat i tombat, que obrirà pas al xoc de legitimitats entre governs\nJunqueras, Puigdemont i Turull, a l'entrada de la reunió del Consell Executiu d'aquest dimarts EFE\n6 de septiembre de 2017 06:00h\nAquest dimecres 6 de setembre s'ha convertit en el dia D del previsible xoc de legitimitats entre el Parlament de Catalunya i la legalitat constitucional. Tant la Cambra catalana com el Consell de Ministres i el ple del Tribunal Constitucional estan preparats per a una coreografia jurídica de votacions, aprovacions, petició d'informes i suspensions que es podria dilatar fins divendres.\nHacia el 1-O\nTot això per acabar la setmana amb el referèndum convocat i suspès. El següent pas que doni la Generalitat cap a l'1-O serà desobediència oberta, segons l'ordenament constitucional espanyol. Per als independentistes, en canvi, serà obediència única al Parlament. Les conseqüències polítiques i judicials que això pot comportar són imprevisibles.\nEls tràmits del Parlament\nSobre els compassos que guiaran l'acció del Parlament i la resposta de les institucions de l'Estat hi ha diversos interrogants, tot i els quals ja es pot avançar bona part de la partitura. El ball començarà el dimecres a primera hora, amb una convocatòria extraordinària de la Taula del Parlament que, segons fonts parlamentàries, admetrà a tràmit la llei del Referèndum. Llavors, començarà el compte enrere per a la seva suspensió per part del Constitucional .\nEn paral·lel, alguns grups de l'oposició podrien presentar en aquest mateix moment una petició de reconsideració de l'admissió a tràmit, que la Mesa hauria de respondre amb un informe raonat. Si tots aquests tràmits són duts a terme sense contratemps, s'iniciaria el ple, en què un diputat independentista reclamaria la modificació de l'ordre del dia, invocant l'article 81.3 del Reglament, per introduir la votació de la llei del Referèndum.\nAquesta és, segons les fonts consultades, l'opció més probable. Però la majoria independentista també podria utilitzar directament el 81.3 i saltar-així el tràmit de la Mesa. Els partits independentistes guarden silenci sobre si pretenen que la llei de Transitorietat Jurídica segueixi pel mateix camí que la norma del referèndum el mateix dimecres, o si per contra es deixarà per al dijous.\nAgafin qualsevol d'aquests camins possibles, l'objectiu és que la llei del Referèndum pugui estar aprovada i publicada en una edició especial del Diari Oficial de la Generalitat aquest mateix dimecres. Just després d'això, el Govern es reuniria per signar de manera conjunta el decret de convocatòria del referèndum, que seria publicat en una nova edició especial del butlletí.\nLa resposta de l'Estat\nMés difícils de preveure són els contraatacs que pretén assestar el Govern a través del Tribunal Constitucional i, si s'escau, l'actuació de la Fiscalia. Si alguna cosa està clara és que l'Alt Tribunal, que té una sessió plenària alhora que al Parlament , acabarà tombant la la llei del Referèndum, la convocatòria del referèndum i la llei de Transitorietat.\nL'Executiu de Rajoy té, d'entrada, dues opcions. D'una banda, pot intentar activar la maquinària judicial de l'Estat a temps per aconseguir que la signatura del decret de convocatòria sigui un acte il·legal. D'altra, esperar que tot estigui aprovat per tombar tot alhora. Aquesta segona va ser la via utilitzada per al procés participatiu del 9-N de 2014, quan el Constitucional va suspendre en la mateixa sessió la llei de consultes i la convocatòria feta per Artur Mas.\nEn canvi, si el Govern opta per segar l'herba sota els peus a cada nou pas del Parlament, podria llançar recursos bé contra l'admissió a tràmit de la llei o bé contra la pròpia llei, encara que en aquest segon supòsit necessitaria un informe preceptiu del Consell d'Estat que el retardaria tot. Fins i tot si opta per la primera, és dubtós que tingui temps de dur a terme tots els tràmits preceptius abans que Puigdemont i la resta de consellers signin els decrets.\nÉs per aquesta raó que no és descartable que durant la reunió de la Mesa i el ple els grups de l'oposició es decantin pel filibusterisme, tractant de dilatar cada tràmit a l'espera de la reacció del Govern central.\nAcció contra la desobediència\nTot l'anterior seria una resposta judicial però encara no penal. El ministeri fiscal està decidit a actuar amb tota la contundència contra qualsevol acció de desobediència del Govern, fins i tot si l'Executiu català aconsegueix el seu objectiu de convocar l'1-O abans que el Constitucional suspengui la llei o la seva administració a tràmit.\nEl Govern, per la seva banda, considera que el referèndum és legal d'acord a la legalitat internacional i, de qualsevol manera, addueix al fet que està despenalitzat segons el dret espanyol, que va treure el delicte de convocatòria de referèndum del Codi Penal en 2005.\n6 de septiembre de 2017 - 06:00 h\nEl Govern acusa al Estado de usar al Tribunal de Cuentas para una "campaña del miedo" previa al 1-O\nTodos cómplices de una traición


Aclariments a un reportatge d'El Periódico de Catalunya on es parla de CONTRASTANT\nEl Periódico de Catalunya del 5 de juliol de 2004 en un reportatge sobre el Fòrum titulat "La imaginació, contra el Fòrum" parla sobre CONTRASTANT i sobre el recompte d'assistents al Fòrum que tenim previst de fer, si tot va bé, diumenge vinent.\nEl reportatge comença amb aquest paràgraf:\nEls col·lectius socials que s'oposen al Fòrum han començat l'estiu fent un gir original a les seves accions crítiques. El Forumaton, un estudi fotogràfic itinerant on es convida a posar amb lemes contra el festival, ha retratat gairebé mil persones. En els pròxims dies, el grup fundador de Contrastant.net (una web on s'analitza el discurs dels mitjans de comunicació) té previst fer un recompte in situ de les persones que entren al recinte del Besòs. I per al diumenge dia 18 s'està organitzant un desembarcament en el Fòrum a bord de pasteres.\nLa periodista que ha redactat la notícia situa el recompte de persones que aniran el proper 11 de juliol en un context inapropiat. En primer lloc, a causa de l'estructura de la notícia, el lector/la lectora pot deduir o dedueix que CONTRASTANT és un col·lectiu social, cosa que no s'adequa a la realitat. En segon lloc, situa el recompte d'assistents entre dues accions, una passada i una altra de futura, organitzades per "col·lectius socials que s'oposen al Fòrum". CONTRASTANT, en tant que col·lectiu, no s'oposa al Fòrum perquè l'anàlisi d'aquest esdeveniment se situa fora dels objectius del nostre col·lectiu. En tercer lloc, CONTRASTANT no ha tingut res a veure amb l'organització del Forumaton ni amb la preparació del desembarcament de pasteres.\nTornant al recompte d'assistents, volem insistir que el nostre únic objectiu és contrastar la veracitat de les xifres que l'organització n'ofereix. És a dir, diumenge volem fer el que sempre fem quan comptem manifestacions o actes massius: oferir la nostra xifra sobre un determinat esdeveniment amb el màxim rigor possible.\nMés endavant, apareix aquest paràgraf:\nLa gent de Contrastant, la major part procedent de l'àmbit universitari, pretén situar una persona en cada torn d'entrada al recinte. La seva intenció és comptar els visitants d'un en un per poder arribar a contrastar les xifres de participació que presenta la direcció del festival.\nEn primer lloc, se'ns situa en "l'àmbit universitari", cosa que no és certa. Si bé els tres membres actuals de CONTRASTANT som llicenciats, la nostra professió és fer de professors d'institut de secundària. I, en segon lloc, la periodista assumeix el que li diu la seva font, que comptarem d'un en un, però resulta que la font sap més que nosaltres. En el moment d'escriure aquest article encara no hem decidit quin mètode utilitzarem. Ras i curt hi ha dos mètodes: d'una banda, comptar tots els minuts de totes les hores i, d'altra, comptar-ne només la meitat. En aquest segon cas, comptem el primer quart i el darrer quart de cada hora. Prendrem la decisió sobre el mètode a utilitzar quan sapiguem quanta gent tenim per comptar.\nPer acabar, aquest darrer paràgraf:\nNo és la primera vegada que s'expressen dubtes sobre les xifres oficials difoses fins ara. Dies abans de la inauguració del Fòrum, la Federació d'Associacions de Veïns de Barcelona va denunciar que s'estava manipulant el nombre d'entrades venudes, però en aquell moment no es van aportar proves. Els activistes de Contrastant.net necessiten reunir desenes de voluntaris per portar a terme el recompte. Si aquesta setmana aconsegueixen els reforços necessaris, l'acció es desenvoluparia el diumenge que ve.\nLa periodista qualifica els membres de CONTRASTANT com a "activistes" i el recompte d'assistents com a "acció". El lèxic és, com a mínim, inadequat. CONTRASTANT no és un col·lectiu d'acció sinó que pretén ser un grup de persones que reflexionen sobre els mèdia i sobre la informació que ofereixen els mèdia. I qualificar el recompte de gent que entra al Fòrum com una "acció" creiem que és un pèl agosarat.\nSi algú ens vol ajudar en el recompte de diumenge, pot escriure a info@contrastant.net. Gràcies.


Economia Archives - Página 20 de 20 - Sant Boi Diari\nSant Boi ha renovat el distintiu de Ciutat de la Ciència i la Innovació\nSant Boi Diari • 10/06/2014\nLa ciutat ha demostrat la vigència dels projectes que la van portar a aconseguir aquest distintiu fa tres anys. Només vuit ciutats mitjanes (de 20.000 a 100.000 habitants) han aconseguit aquesta distinció.\nSant Boi celebra dos Dies Bojos per afavorir el consum i fer front a la crisi\nMaria Roda • 30/05/2014\nComerços, hotels, restaurants, concessionaris de cotxe, cinemes, museus i complexos esportius de la ciutat proposen múltiples ofertes, descomptes i promocions especials per desafiar la crisi i incentivar el consum durant el divendres 30 i dissabte 31 de maig en la tercera edició d’aquesta particular campanya de promoció de l’economia local.\nEl cooperativisme floreix amb la primavera\nSant Boi Diari • 22/05/2014\nComença la Primavera del Cooperativisme, una iniciativa que vol promoure la formació de cooperatives a través del centre Coboi. En el primer acte al voltant d’aquesta temàtica, nou cooperatives han posat en comú les seves experiències.


Vicent Palatsí | llibresvalencians.com\nVicent Palatsí, Castelló de la Plana 1960. Va estudiar Magisteri en l'Escola Normal de Castelló i uns anys més tard va fer la carrera de Filologia Catalana en la Universitat de València. Va treballar durant 12 anys en diverses escoles d'educació primària i des de l'any 1995 en instituts de secundària on imparteix l'assignatura de Valencià, Llengua i Literatura. A més a més compta amb diversos anys d'experiència en PDC (Programa de Diversificació Curricular) com a professor de l'Àmbit Social i Lingüístic. Dedica el temps lliure a tres grans aficions: la degustació de vins i l'organització de tasts (membre de l'Associació Enològica de Castelló), la restauració i l'ús de motos i cotxes antics (membre de l'Antic Motor Club de Castelló) i l'estudi, la caça i el consum de bolets. L'escriptura (infantil, juvenil i d'adults) ocupa també una part important del seu temps de lleure (membre de l'Associació d'Escriptors en Llengua Catalana). A part de les publicacions literàries, ha col·laborat com a articulista en el Periòdic Levante de Castelló i en la revista Saó i des de fa anys forma part del jurat dels Premi Tombatossals de literatura infantil il·lustrada de l'Ajuntament de Castelló.


El Manchester City segueix intractable a la Premier League\nEls de Pep Guardiola sumen 10 triomfs consecutius i s'acosten al rècord històric, de 14\nEls jugadors del City celebren el segon gol al camp del Leicester MANCHESTER CITY\nBarcelonaEl Manchester City segueix amb pas ferm a la Premier League. Els homes de Pep Guardiola han derrotat amb solvència el Leicester City (2-0), i sumen així la desena victòria seguida a la lliga anglesa. Tenen més a prop igualar les 14 victòries seguides de l'Arsenal el 2002, el rècord històric. Els 'citizens', que encara no han perdut aquest curs (10 triomfs i un sol empat), segueixen liderant la Premier amb 11 punts d'avantatge respecte al Chelsea quan tot just s'han disputat 12 jornades. A més, sumen 40 gols a favor, gairebé el doble del segon màxim realitzador.\nAl King's Stadium, els homes de Guardiola han tornat a mostrar-se força superiors en un partit que ha tingut dues parts de domini 'citizen'. A la primera ha calgut esperar a l'últim minut per veure el gol del City, obra de Gabriel Jesús, que ha culminat una gran combinació entre Sterling i Silva. Abans, el conjunt de Manchester havia fet uns quants intents d'aproximació, i cap en canvi un Leicester que s'ha limitat a contracops sense remats. El segon temps ha començat com s'ha acabat el primer, amb un gol del City. Aquest cop, originat amb un contraatac vertical en què De Bruyne ha agafat la pilota a la frontal i, després d'orientar-se-la a la cama esquerra, l'ha colpejat cap a l'escaire amb potència i gran habilitat. Un gol que ha eliminat tota esperança al Leicester, incapaç d'aixecar el cap. Amb el partit resolt, el City ha seguit buscant la porteria rival i, quan ha calgut, ha sabut defensar el resultat amb la pilota. Els de Guardiola mantenen d'aquesta manera l'honor de ser l'únic conjunt que encara no coneix la derrota a la màxima categoria anglesa aquest curs. La nota negativa, la lesió d'Stones, que estarà entre quatre i sis setmanes de baixa.\nL'Arsenal mana al nord de Londres\nL'Arsenal s'ha imposat al Tottenham en un duel marcat per dos gols dubtosos Facundo Arrizabalaga / Efe\nL'Arsenal s'ha imposat amb claredat en el derbi del nord de Londres davant el Tottenham Hotspur (2-0). Els d'Arsène Wenger han completat un dels millors partits d'aquest curs i han sumat l'onzena victòria seguida com a locals a la Premier, la ratxa més llarga des que es van traslladar a l'Emirates Stadium. Es tracta, a més, de la primera derrota de Mauricio Pochettino en un derbi de Londres (fins ara dos triomfs i dos empats).\nEls 'gunners' han completat un gran primer temps marcat per dues dianes irregulars al tram final. Primer, Mustafi ha obert la llauna en rematar de cap en posició de fora de joc una falta inexistent. Pocs minuts després, Alexis Sánchez ha doblat l'avantatge en culminar dins l'àrea petita una acció en què Lacazette, el seu assistent, sortia des d'una posició altre cop de fora de joc.\nEls Spurs queden amb aquest entrebanc a 11 punts del líder, el Manchester City i a tres del United, que ha remuntat a Old Trafford al Newcastle United (4-1) en el retorn, set mesos després, de Zlatan Ibrahimovic a un terreny de joc. El United manté la segona posició. Tercer queda el Chelsea, ha golejat el West Bromwich (0-4) amb gols de Morata, Hazard, que ha firmat un doblet, i Marcos Alonso. També quatre gols ha marcat el Bournemouth al Huddersfield (4-0). D'altra banda, el Liverpool ha derrotat 3-0 el Southampton amb dues dianes de Salah i una altra de Coutinho; el Crystal Palace ha empatat amb l'Everton (2-2), i el Burnley ha tombat el Swansea City (2-0).\nArsenal Tottenham Hotspur Manchester City Leicester City Futbol Premier League


ADIN INFORMA 07/'10\nAdmin el Dv 05 Feb 2010, 00:26\nS'aprova la reducció del 30% sobre l'impost de matriculació\nTal com es va avançar durant la celebració de la 48ª edició del Saló Nàutic, fruit de les gestions realitzades amb l’administració autonòmica, s’ha aconseguit de la Generalitat de Catalunya el compromís de que, com a mesura de suport al sector nàutic, aprovar una subvenció a l'impost de matriculació que grava les embarcacions d’esbarjo.\nAquesta mesura que té per objectiu ajudar a mantenir els llocs de treball, dinamitzar el sector i l’activitat portuària, s’ha materialitzat en una resolució aprovada aquesta setmana pel govern autonòmic i és concreta en:\nSubvenció del 30% del impost de matriculació\nComplint els següents requisits:\n- Beneficiaris: Persones físiques o jurídiques amb domicili fiscal a Catalunya.\n- Embarcacions que la seva venda s’ha iniciat i/o realitzat entre el 7 de novembre de 2009 i el 9 de març de 2010 i matriculades abans del 30 de novembre de 2010.\nPer que es pugui iniciar el procés de tramitació de la sol·licitud de la subvenció, haurà de remetre al Saló Nàutic la següent documentació abans del 9 de març de 2010:\nPer embarcacions matriculades fins el 9 de març:\n- Formulari “Sol·licitud Impost de Matriculació embarcacions d’Esbarjo”.\n- Contracte de compravenda o similar.\n- Copia de factura o document que acrediti el pagament de l’embarcació.\n- Copia de la liquidació de l'impost de matriculació\nPer embarcacions pendents de matriculació el 9 de març:\n- Resta de documentació, a mesura que es procedeixi a la matriculació de les embarcacions.\nEl Saló Nàutic revisarà tota la documentació i la tramitarà a Ports de la Generalitat que, en el termini de 60 dies a la recepció d’aquesta i, una vegada validada, procedirà a la notificació al interessat i tramitarà la subvenció del impost en el termini de 60 dies hàbils des de l’entrega de la documentació.\nLa informació la poden fer arribar a les oficines del Saló Nàutic via missatger o bé entregar-la personalment, prèvia concertació de la visita a través de la Srta. Lídia Escofet, telèfon 93.233.20.00\nJordi Freixas Mercadé\nDirector Saló Nàutic de Barcelona\nEnllaç per descarregar l'imprès sol·licitud de subvenció i esborrany definitiu de la resolució.


Com va ser el teu fitxatge pel club d'en Domingo Catalan?\n- Jo sempre volia córrer amb calça i top i fa molt de temps a les botigues no en tenien, només tenien top i calces per les seves atletes alguns Clubs d’Atletisme. L’única equipació que havia aconseguit en aquella època i era de cotó va ser a una botiga de Madrid.\nDes de petita que anava a la botiga Atleta’s Domingo Catalán i en Mingo sempre em deia que no en tenia. Un bon dia tenia una equipació damunt el mostrador (top i calça) quan vaig entrar. Ell sabia el que volia, i donat que sempre m’havia dit que no, en aquella ocasió em va dir: -Prova't aquest.\nEn aquell moment me’l vaig emprovar i, bingo! ja tenia top i calça, després de tant de temps. Quan l’hi pregunto el preu, en Mingo em va dir: -No te’l puc vendre, doncs és l’equipació del Club. Te l’hauràs de treure.\nLa meva frustració en aquell moment va ser tant gran que l’hi vaig dir el primer que em va venir al cap: -Si el vols, me l’hauràs de treure tu mateix!\nEm va mirar i, sense dir una paraula, va pujar les escales. De seguida va tornar a baixar amb un paper a la ma i em digué: -Omple aquest formulari.\nEl vaig omplir i, un cop signat, aquestes van ser les seves paraules: -Benvinguda al Club.\nLa meva cara de sorpresa va ser enorme. Havia fitxat pel Domingo Catalán, i tot per un top i unes calces!\nAra ho penso i em sorprenc a mi mateixa...\nCom compagines la maternitat amb la teva pràctica esportiva?\n- Una menció especial a les dones. Les dones amb vida laboral i fills i que a més a més aconseguim trobar un foradet alguns dies de la setmana per anar a córrer, tenim un gran mèrit. Es molt complicat. Abans de tenir la Laia per mi ja era difícil trobar temps per anar a córrer (feina, guàrdies…etc), però amb la Laia reconec que entre el meu home i jo ens hem convertit en els cracks de l'organització, doncs podem fer allò que ens agrada més, anar a córrer. Per torns, és clar, o a dies alterns. Cal valorar això, i el fet de que cada vegada hi ha més dones que corren, el fet de compaginar esport , família i feina te un mèrit que considero que a vegades no és suficientment valorat.\nHi ha una foto a l’àlbum on surts amb al teu pare i s’hi veu que portaves genollera. Cóm va ser aixó?\n- Als dos anys de començar a còrrer vaig començar amb una condropatia. Abans només es corria, ni gimnàs ni històries. Vaig estar vuit mesos al dic sec, amb exercicis per enfortir el quàdriceps i estiraments d'isquiotibials i deprés un any portant la genollera per prevenció. Un cop em vaig treure la genollera, al cap d'un any vaig patir la condropatia a l'altre genoll. Els exercicis els feia només al genoll afectat prèviament i no pas a l'altre. Seré bleda... tenia 17 anys. Total, que em va tocar estar en aquesta ocasió un any aturada amb exercicis de quàdriceps. Llavors, ja els vaig fer a les dues cames. Des de llavors en alguna ocasió m'he resentit, però no he tornat a parar per aquest motiu.\nLa rematada final va ser la caiguda fa quatre anys en que em vaig trencar precisament el cartílag de la ròtula. Des d'aleshores, l'asfalt i jo no som gaire amics.\nQuè penses que t'ha aportat la práctica de l'Atletisme?\n- Gràcies a aquest esport he conegut molts llocs, pobles, indrets. He pogut conèixer molta gent, atletes d’altres clubs, d’altres ciutats, fins i tot d’altres nacionalitats, amics, grans amics, companys de Club, amb els que he compartit entrenaments, esmorzars, dinars, sopars i sortides. I, com no, la família correcat, amb grans persones i amics, i que en alguna ocasió i en algun moment difícil de la meva vida he trobat en alguns de vosaltres un gran recolzament. Per tant, aquest gran esport no només m’ha permès gaudir del fet de córrer si no que a través de la gent i amics que m’ha brindat l'oportunitat i he tingut la gran sort de conèixer, m’ha enriquit i m’ha fet créixer com a persona. Gràcies a tots!


El Casal de Joves porta aquest dissabte els bucs d’assaig al centre de Reus\nEls bucs d'assaig s'ubicaran aquest dissabte 20 d'octubre, a les 18h, a la plaça de la Farinera, per posar-los a disposició de qualsevol grup o solista que vulgui utilitzar-los\nLa regidora Montserrat Flores amb una de les usuàries dels bucs d'assaig CEDIDA\nDivendres, 19 Octubre 2018 19:12\nEl Casal de Joves de Reus, depenent de la Regidoria de Participació, Ciutadania i Transparència, treurà aquest dissabte 20 d’octubre, a les 18:00 h, el material dels bucs d’assaig al carrer, en concret a la plaça de la Farinera, per posar-los a disposició de qualsevol grup o solista que desitgi utilitzar-los de manera lliure i conèixer-ne el funcionament. Qualsevol persona aficionada a la música podrà provar els equips i interpretar les peces que vulgui.\nD’aquesta manera, es vol promocionar aquest servei que funciona des de fa vuit anys de manera estable al soterrani del Casal de Joves i permet fer assajos i enregistraments a qualsevol conjunt o artista que ho necessiti.Tal i com recorda la regidora de Participació, Ciutadania i Transparència, Montserrat Flores, aquesta iniciativa s’emmarca en una campanya de promoció i difusió dels bucs d’assaig de Reus, que inclou tres accions: bucs al carrer, nou material informatiu dels bucs i captació de músics.\nAcció consistent a treure tot el material que hi ha als bucs i posar-los al carrer. Amb aquest acte es vol visualitzar un equipament que hi ha a la planta soterrani del Casal. Als bucs al carrer hi haurà breus actuacions de diferents música que son o han passat pels bucs, i també hi haurà el micro obert i diferents instruments musicals per si algú vol tocar alguna cançó. Serà dissabte 20 d’octubre a les 18:00 h a la plaça de la Farinera.\nNou material informatiu dels bucs\nRenovació dels materials de difusió dels Bucs (díptic), nova web (bucs.joventutreus.cat) i també es fa campanya amb cartelleria arreu de la ciutat a través d’OPI.\nCaptació de músics\nAquesta acció es desenvoluparà als centres educatius de secundària de la ciutat amb la complicitat dels i les representants de l’EPI Jove i també els i les docents de música d’aquests centres. L’objectiu és detectar joves músics que inicien la seva aventura musical i convidar-los a conèixer els bucs.\n8 anys de Bucs d’assaig\nEls bucs d’assaig van obrir el 2010 quan es va inaugurar el Casal de Joves la Palma i des de llavors hi han passat més de 1.000 músics. Hi ha dos bucs completament equipats amb equip de veus, amplificadors (per guitarra, teclats o baix), bateria, i altres equipaments bàsics (faristols, pedals, cables...). També hi ha un estudi de gravació.\nEl cost de lloguer dels bucs és de 10 euros l’hora, però es poden aconseguir descomptes amb la Targeta Jove i també comprant paquets de 10 hores.


Apartment Iris Split Croàcia - Ofertes d'hotels amb els MILLORS DESCOMPTES EN LÍNIA\nA.B Šimića 12, Split Centre, Split, Croàcia, 21000 - Veure al mapa\n"Beautiful apartment, easy come with car."\nAl visitar Split, vosté es sentirà com a casa a Apartment Iris, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Iris també ofereix moltes instal.lacions per enriquir la seva estada a Split. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Iris la base perfecta per a gaudir de la seva estada a Split.\nTots els comentaris (22) Parelles (14) Viatgers en solitari (2) Grups (6)


CAIRE-EF: Posada en marxa del Pla d’Acollida\nPosada en marxa del Pla d’Acollida\nL’Ajuntament d’Eivissa posa en marxa el Pla d’Acollida, un pla innovador a les Pitiüses que contempla l’atenció integral dels nouvinguts. El Pla d’acollida s’anomena “Benvingut a Eivissa” i consta d’un material de nova edició que s’entrega a les persones nouvingudes, així com d'un itinerari d’acollida per fer més fàcil la integració a la ciutat. El programa també inclou l’accés al coneixement de la llengua catalana a través del programa “Parlam”. L’objectiu de l’Ajuntament és que tots els ciutadans, independentment del seu origen, puguin accedir als serveis que ofereix l’Ajuntament i s’integrin en la societat.\nPer aquest pla s’ha preparat un material de benvinguda especial amb el següent contingut: una guia pràctica del municipi, una guia dels serveis socials de l’Ajuntament, un mapa del municipi amb els serveis principals, un bloc de notes i un bolígraf.\nA més del material de benvinguda, el Pla d’Acollida s’estructura a través de tres sessions d’acollida d’una hora de durada i vint hores de classes de català. Durant les sessions d’acollida s’informa els nouvinguts sobre l’entorn educatiu, laboral i sanitari; habitatge, drets i participació ciutadana i el fet cultural.\nLes persones que completin aquest recorregut obtindran un diploma acreditatiu. El primer grup del Pla d’Acollida començà el dia 2 de juny.\nEl municipi d’Eivissa té una fortíssima densitat de població. De fet, és la més alta de Balears i una de les més altes de tot el país: superam els 4.000 habitants per kilòmetre quadrat i això tenint en compte que una part important del municipi és zona protegida i, per tant, no té habitants. Un 25 per cent de la nostra població és estrangera i un 14 per cent del total de la nostra població són ciutadans de procedència extracomunitària. Finalment, destacar que el gran flux migratori s’ha produït en dates molt recents: hem passat de 1.750 estrangers registrats l’any 2000 a 11.604 estrangers l’any 2008.\nA començaments d’aquesta dècada va néixer el projecte d’atenció als immigrants i ara s’amplia per convertir-se en una feina coordinada i integral que afecta totes les regidories de l’Ajuntament per facilitar l’accés igualitari als recursos i afavorir l’apropament entre totes les comunitats que conformen el teixit social de la ciutat.\nEl regidor de Benestar Social, Enrique Sánchez, ha ressaltat la importància de l’empadronament del nouvingut com a porta per aconseguir els mateixos drets i deures que qualsevol altre ciutadà. A través de l’empadronament del nouvingut, sense importar el seu origen, se li obren portes a uns serveis i ferramentes dirigides a la població global.\nPublicat per ESADI a dissabte, d’agost 01, 2009


Energia i gènere. Mirades ecofeministes sobre l'energia. | odg\nEnergia i gènere. Mirades ecofeministes sobre l'energia.\nL’energia és la capacitat de realitzar treball. En el si d’un sistema socioeconòmic capitalista i patriarcal, el treball queda restringit a aquella activitat que produeixi valor de mercat. Històricament, això ha requerit l’accés a gran quantitat de recursos naturals i a l’energia abundant i barata de la crema de combustibles fòssils per a transformar-los, a més de persones que hi dediquin les seves hores i capacitats. Amb el focus posat en l’acumulació de capital i sense atendre els nostres límits biofísics ni els del Sistema Terra, aquest model s’ha posat permanentment en conflicte amb els cossos i amb els territoris dels quals se serveix arreu, i ens ha portat en un escenari de greus crisis ecològiques i de reproducció social.\nPer altra banda, aquesta mirada tan estreta sobre el treball vàlid econòmicament va sotmetre a l’àmbit domèstic i privat, sense reconeixement ni ingressos, totes aquelles tasques relacionades amb la supervivència i la cura quotidiana, normalment realitzades per les dones. A dia d’avui, l’entrada de la dona al món públic i reconegut és encara incompleta i desigual, i ser dona segueix sent un factor de vulnerabilitat que ens exposa a precarietats, violències i pobresa.\n- Podem identificar els impactes d’aquesta forma d’organització social sobre els nostres cossos i territoris? Què poden aportar-nos conceptes com el deute ecològic i el deute de cures? Podem imaginar un altre criteri per a decidir els usos energètics que prioritzem?\n- De quina manera impacta aquest model energètic i socioeconòmic diferencialment sobre homes i dones?\n- Per què l’energia és un sector tan poc feminitzat? Es tracta d’una esfera de poder més d’on estem excloses? Quines causes històriques, culturals i estructurals ho permeten? Com podem superar-ho en el marc de nous escenaris energètics?\n- Podem parlar de democràcia energètica si no hi som? Quines dinàmiques de poder i desigualtats es manifesten en els moviments socials vinculats amb l’energia, la defensa del territori, la lluita contra megaprojectes, etc.?\nAquestes inquietuds són les que han mogut a la Xarxa per la Sobirania Energètica, en diàleg amb d’altres persones, a celebrar un debat per mirar de donar-hi respostes.\nSerà el proper dilluns 24 d’abril de 18:30 a 20:30 a Lafede.cat-Organitzacions per a la Justícia Global i comptarà amb:\n- Introducció general de la mà d’Inés Marco sobre conceptes i propostes bàsiques de l’ecofeminisme i l’economia feminista (15min).\n- Pont entre introducció i debat que traslladi el marc conceptual presentat a l’àmbit de l’energia. Mònica Guiteras (15min)\n- Debat en rotllana entre totes les persones assistents. 1h30 min que repartirem entre els 4 blocs de qüestions plantejades a sobre.\nUs compartim un document amb referències a materials que ens poden ajudar a aprofundir-hi!\nVinguem ben preparades, que el repte que ens plantegem ho demana!! ;)\nTota persona serà benvinguda a assistir-hi i aportar, independentment del seu àmbit d’(in)expertesa, origen, cultura i gènere.


Neonazis contra Laporta - Notícies Comunicació - Notícies Comunicació - e-notícies\nComunicació · 25 de Novembre de 2009. 17:20h.\nNeonazis contra Laporta\nUn novel·la narra el complot per assassinar el president del Barça\nSebastià Bennasar, a l'esquerra, a la presentació del llibre\nSebastià Bennasar és l'autor de la novel·la Mateu el president (Cossetània), un thriller en el que narra el complot per assasinar el president del Barça pel seu ideari independentista. A la presentació del llibre, l'escriptor mallorquí ha dit que l'obra explica "com un grup neonazi planeja l'assassinat del president del Barça, esperonat per la gran burgesia catalana que vol mantenir el seu status quo, cosa que podria perdre si prospoerés la independència de Catalunya".\nL'escriptor comenta que "m'he inspirat en la figura de la presidència del Barça per fer l'obra. El president del Barça té molt de poder. Tothom es vol fer la foto amb ell. De presidents catalanistes n'hi ha hagut alguns però potser Joan Laporta és el que més s'ha identificat amb aquest ideari".\nMalgrat que la novel·la mai anomena el nom de l'actual mandatari del Barça l'autor reconeix que "els qui la llegeixen hi poden reconèixer l'actual president". De totes formes, ha assegurat que el llibre ja estava escrit i en procés d’edició abans del mes d’agost d’enguany "a partir de quan Joan Laporta ha fet més explícit el seu pensament independentista".\n'Polònia' s'atreveix amb Garzón\n#3 I les promeses del, laporta incumplides?, 28/11/2009 - 15:05\nsebastia benassar, qui es aquet? un palmero pagat per laporta? doncs ja esta be. El que no m agradaria genys es que ho pagui el FC Barcelona. Marxa laporta. fot el camp i deixa en pau al Barça i als culers. Per ultim: Ara que hi han ?, baixa quota abonats\n#2 Mescunclub, Lleida, 25/11/2009 - 21:50\nNo m'estranyaria que fos lectura obligatòria a les escoles\n#1 MARC-SABATES.COM, Barcelona Catalunya //*//, 25/11/2009 - 20:10\nQuina vergonya , si buscar - lo el meu amic Joan Laporta i Estruch em trobarà sobre el seu cami.\nVisca Independència //*//


Hotel CALM Lille Lille França - Ofertes d'hotels amb els MILLORS DESCOMPTES EN LÍNIA\nRue du Molinel, Lille Centre, Lille, França, 59800 - Molt bona ubicació - Veure al mapa\nTé alguna pregunta per a Hotel CALM Lille?\nHabitació Individual (Chambre Single)\nMés informació sobre Hotel CALM Lille\nDissenyat tant per oci com per negoci, Hotel CALM Lille està situat idealment a Lille Centre; una de les localitzacions més populars de la ciutat. A 0.600 km de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nTot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Els clients de l'hotel poden gaudir de servei de neteja diari, Wi-Fi gratuït en totes les habitacions, accés per a cadires de rodes, recepció 24 hores, instal.lacions per a minusvàl.lids.\nL'hotel compta amb 48 precioses habitacions, i totes inclouen televisió de pantalla plana, llençols, mirall, tovalloles, armari. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Lille, faci de Hotel CALM Lille la vostra llar.


El Pont de la mandra de Mollet: 2006\nPublicat per Jesús M Carrasco a 7:20 a. m. Cap comentari:\nSi des del Vallès sempre ens hem queixat per la mala qualitat del nostre servei de rodalies, des de fa uns mesos la situació és ja insostenible.\nAgafar un tren en hora punta comença a ser una aventura si és que pots arribar a entrar al vagó. Ja n'estem farts d'haver de suportar anar enllaunats com sardines. On són els nous trens que RENFE havia d'estrenar enguany? On és l'augment de freqüències en les hores punta?\nJa n'estem farts que s’espatllin cada dos per tres i que no ens informin mai del que passa ni quant haurem d'esperar. La majoria de les avaries es produeixen per manca d'inversió.\nEncaparrats en les obres de l'AVE, els governs han girat l'esquena a les necessitats més importants de la gran majoria d'usuaris.\nPerquè s'han de seguir gestionant els serveis de rodalies des de Madrid? Si és des d'aquí, a peu d'andana, on es veuen les necessitats que tenim. Els trens de rodalies del Vallès han de deixar de ser una mena de "Far West" ferroviari i acostar-se als estàndards europeus. Hi tenim dret, no és cap luxe!\nIndependents per Mollet (IxM) ja compta des d’ahir amb domini propi i pàgina web a Internet. Ahir vam presentar el primer esboç , a la roda de premsa que vam celebrar al CC de La Marineta. Els ciutadans disposaran a partir d’ara d’un nou portal d’informació i comunicació amb la nostra formació ubicat a l’adreça : www.independentsxmollet.cat.\nLa idea de disposar d’una web pròpia no és nova. Ja la veníem treballant des de fa temps. Els meus companys i companyes i jo mateix, però, vam valorar que pagava la pena esperar una mica fins el moment en que els nous dominis “.cat” fossin operatius.\nCal recordar que la nostra opció per un domini “.cat” no és anecdòtica, si no que respon al compromís que hem vingut demostrant de manera sobrera la gent d’IxM, com a organització signant de la campanya per a aconseguir el reconeixement internacional d’aquest domini i com a promotora de la moció que en aquest sentit va aprovar el ple de l’Ajuntament de Mollet. Havíem de ser conseqüents i crec que ha valgut la pena.\nLa web que començarà a ser operativa aquesta setmana, disposarà inicialment d’un format molt simple de manera provisional. Com dèiem a la roda de premsa de presentació, “és tot just ara com un nadó que comença a respirar i com a tal anirà fent-se, creixent i modificant-se, tant en continguts com en disseny, fins aconseguir la seva maduresa en els propers mesos”.\nEns agradaria que la nova web d’Independents per Mollet ( IxM) arribés a ser un nou punt de trobada de tota aquella gent que estimem Mollet i aspirem a millorar-lo. Feina no ens en faltarà, d’això podem estar ben segurs.\nDe moment, i com a primer tast, hi podem trobar algunes seccions com : “Què és IxM, Notícies de Mollet, Campanyes d’IxM, Hemeroteca, Articles, IxM a la premsa, Programa 2007 o Fòrum Independent. Però és previsible que això vagi concretant-se i ampliant-se més durant les properes setmanes. En tenim un bon grapat de bones idees i per poc que tinguem temps i mitjans per a dur-les a terme segur que contribuiran a millorar-la.\nEl naixement de la web d’IxM, és un nou pas més que mostra el creixement i la consolidació de la nostra agrupació. Des d’aquí, encoratgem al personal a fer-la servir per a conèixer més a fons qui som i què fem els independents molletans, fer-nos arribar les vostres queixes i propostes per a fer entre tots de Mollet la ciutat que tots desitgem.\nPublicat per Jesús M Carrasco a 4:33 p. m. 3 comentaris:\nPeatges: El TELE-ATRAC del peatge de Mollet\nIndependents per Mollet (IxM) hem rebutjat frontalment, l’anunci fet pel portaveu del Govern català i Conseller de Política Territorial, Joaquim Nadal, que limitaria una hipotètica gratuïtat d’aquesta barrera, només als usuaris habituals que disposin del dispositiu de pagament electrònic, anomenat Via-T.\nD’aplicar-se aquesta mesura, suposaria un autèntic frau als ciutadans que venim pagant aquest peatge durant tres dècades. Aquesta no és ni de lluny la solució que venim reclamant des de fa tant de temps. Això és un pedaç, una pastanaga per atreure als pocs votants que encara es creuen les mentides sobre la solució del peatge.\nPretendre acabar amb un greuge històric com aquest, instaurant un altre de nou, que crea usuaris privilegiats ( amb Via-T) i usuaris de segona (sense Via-T), és de jutjat de guàrdia. Els peatges són un servei públic, encara que els gestionin en concessió empreses privades, i fer pagar preus diferents als usuaris sense cap altra raó que tenir un compte obert a unes entitats bancàries concretes i pagar el lloguer del tele-tac, etc, és un atrac, o més concretament un tele-atrac.\nOn són els 12 milions d’euros, dels pressupostos d’enguany ?\nQue algú m’expliqui per quin motiu els ciutadans hem de creure que els partits que corren darrera d’apuntar-se el tanto del peatge, i especialment els socialistes, que governen aquí i a Madrid, sí que faran ara el que no han fet abans. Després d’haver deixat pel camí tantes mentides i incompliments, la manca de credibilitat que acompanya als Governs espanyol i català pel que fa als compromisos de supressió d’aquest peatge és de traca. Per a mostra, només cal preguntar on és la partida de 12 milions d’euros dels Pressupostos Generals del 2006 que havia de servir per a l’eliminació d’aquesta barrera ? Jo recordo que a Mollet va aterrar alguns diputats d’ERC i CiU, cofois d’alegria, perquè deien que ja havien solucionat el tema. Ara podrien venir també a explicar-nos que se n’ha fet d’aquests milions, perquè aquí si una cosa està clara, és que seguim pagant, i la partida famosa, ha demostrat ser només fum, perquè no s’ha executat ni ho farà.\nA Mollet, ja comencem a estar una mica farts que sempre s’utilitzi com a eina política cada cop que s’acosten unes eleccions. I és que cada cop que s’anuncia la supressió, a Mollet ens posem la ma a la butxaca, perquè, cada cop que anuncien això, no només no ens el treuen, sinó que a sobre ens l’apugen de preu, els dos darrers anys, un 16%.\nMentre això duri, Independents per Mollet (IxM), mantindrem activa la nostra campanya reivindicativa. Portarem a terme noves accions de protesta abans de la celebració de la propera jornada electoral de l’1 de novembre, i fins que no s’hi arribi a un acord que concreti la gratuïtat d’aquesta barrera per a tots els usuaris o la construcció d’una sortida diferenciada sense peatge.\nPublicat per Jesús M Carrasco a 5:49 a. m. 6 comentaris:\nL’escola de Cal Músic ja té vorera\nL’escola pública de Cal Músic, ubicada al barri de Can Pantiquet, ja té vorera. Algú podria pensar que aquest fet té poc d’extraordinari, si no fos perquè les administracions catalana i molletana, van “oblidar” durant els darrers anys, que abans de posar en marxa aquest centre educatiu, calia garantir una cosa tan senzilla com aquesta.\nIndependents per Mollet (IxM) veníem denunciant, el mal estat d’aquest espai i el perill que suposava que no disposés d’una vorera en condicions, el que dificultava molt als vianants i als pares dels alumnes de l’escola, poder transitar-hi i feia que en cas de pluja la zona es convertís en una autèntica piscina, plena de fang. Encara falten alguns detalls per polir, però l’Escola de Cal Músic ha pogut començar el curs, disposant d’un dels mínims exigibles per a tot centre educatiu. Tenir una vorera ! Ens alegra poder dir que el treball fet per IxM, ha tingut els seus fruits. Una prova més de que el nostre treball a peu de carrer i basat el les coses més quotidianes, és útil a la ciutat i contribueix a millorar-la.\nL’eix de Pompeu Fabra, necessita més atenció municipal. La sensació de molts veïns de Riera Seca i Can Pantiquet, és que l’Ajuntament ha tingut aquesta zona oblidada durant massa anys. El cas de la Rambla Pompeu Fabra és ben representatiu. Portem dotze anys amb la rambla inacabada i ara, en lloc de posar-s’hi a la feina, ens tanquen un bon tros per a posar-hi els camions i les màquines de les obres dels pisos de la Vinyota. N’hi ha per llogar-hi cadires ! També és il·lustratiu el cas de les reparacions dels efectes del tornado a la plaça Maria Blanchard. Un any després, encara no s’han arreglat. Això contrasta molt amb el que va passar amb el mur de l’aparcament de la comissaria dels mossos. També va patir danys, però a la setmana següent ja estava reparat...\nIndependents per Mollet (IxM), volem una ciutat que funcioni, començant per les coses de cada dia. En aquesta lluita diària estem trobant la complicitat de molts ciutadans que vull agrair sincerament. Fem entre tots que Mollet rutlli !\nPublicat per Jesús M Carrasco a 2:48 a. m. 1 comentari:\nAcció directa d’Independents per Mollet ( IxM) en suport de la potenciació de Ràdio Mollet\nIndependents per Mollet (IxM) hem endegat aquesta setmana una nova fase de la nostra campanya de suport a la potenciació de la nostra ràdio pública municipal, amb una acció directa adreçada a recordar la freqüència del dial on es pot sintonitzar “Ràdio Mollet del Vallès”.\nL’acció duta a terme ahir, va consistir en la instal·lació d’una rèplica dels rètols que tradicionalment indicaven la freqüència de l’emissora municipal a les entrades del municipi.\nDurant els propers dies completarem la instal·lació d’aquests rètols, iniciada ahir, a totes les entrades de la ciutat, com una acció de suport positiu i una manera més de reconèixer la tasca feta per aquest mitjà públic de comunicació.\nHores d’ara, entre les prioritats de l’Equip de Govern municipal no sembla estar la potenciació i millora de Ràdio Mollet. Des d’IxM venim reclamant més implicació municipal per a modernitzar l’emissora i dotar-la dels recursos i mitjans necessaris per tal que pugui competir en igualtat de condicions amb la resta de l’oferta radiofònica a l’abast dels oients molletans.\nAquesta nova acció d’Independents per Mollet (IxM) servirà per a recordar, als conductors i als ciutadans en general, com poden sintonitzar la ràdio de la nostra ciutat i promoure la captació i la fidelització de nous oients. Però tal i com ha assenyalat Àdam López, responsable de noves tecnologies i mitjans de comunicació d’IxM, “aquest és només un petit pas, dels molts que la ciutat ha de fer per aconseguir que Ràdio Mollet sigui un punt de referència clau en el panorama de les emissores públiques municipals, com ja ho va ser durant molts anys, per servei, innovació i com a escola de formació dels que avui són destacats professionals del mitjà”.\nPublicat per Jesús M Carrasco a 3:37 p. m. Cap comentari:\nEn polítiques de joventut, ens calen més inversions i menys visites institucionals\nLa recent visita del Secretari de Joventut del Govern català, Olivier Bayón, a la nostra ciutat ha estat només una simple operació d’imatge.\nAra que s’acosten les eleccions catalanes, sovintegen les visites institucionals arreu dels pobles i ciutats del nostre país, per a marcar territori i fer campanya de l’obra de govern intentant identificar-la amb l’acció de la formació que l’ostenta, aprofitant les facilitats de cobertura mediàtica, de les que aquests saraus solen disposar.\nPel que fa a Mollet, ni el Govern de la Generalitat, ni el de la nostra ciutat, poden vantar-se gaire de que la joventut estigui entre les seves prioritats inversores.\nLa responsable de joventut d’Independents per Mollet (IxM), Annaïs Garcia i Solé, va denunciar recentment amb aquest motiu que “a Mollet, més que visites protocol·làries de càrrecs de la Generalitat, el que ens calen són més fets, més inversions i més atenció a les necessitats dels joves en el nostre dia a dia”.\nAnnaïs Garcia i Solé, recordava encertadament que “els joves som els grans oblidats a l’hora de les inversions, només se’n recorden de nosaltres per fer-se la foto a les campanyes electorals, perquè després a l’hora de decidir en què es gasten els diners públics, tot queda només en grans declaracions”.\nLa responsable de joventut denunciava per aquest motiu que “a Mollet, la realitat va per una banda i les prioritats dels partits dels Governs municipal i català, van per una altra molt diferent”, i posava com a exemple que “malgrat més del 35 % dels molletans som joves, la despesa directa en polítiques de joventut encara no arriba ni tan sols a l’1% del pressupost municipal, com venim reclamant des fa tres anys IxM”.\nAquesta serà una de les prioritats que Independents per Mollet (IxM) inclourem al nostre programa electoral per a les properes eleccions municipals del 2007.\nPublicat per Jesús M Carrasco a 2:56 p. m. Cap comentari:\nAquest estiu, en el marc de la nostra Festa Major, vas omplir a vessar l’envelat de Mollet, amb el teu espectacle, “ Rubianes solamente”, que tot just acabes de jubilar. No t’explicaré la bona estona que vam passar amb tu, perquè em consta que encara que els focus no et deixen veure més enllà de l’escenari, els artistes sabeu ben bé a flor de pell quan hi ha “ feeling” amb el públic d’una sala i quan no n’hi ha.\nAra, llegeixo amb incredulitat l’absurda noticia de que l’Ajuntament de Madriz ha vetat el teu espectacle sobre García Lorca, al Teatro Español, arran d’unes teves declaracions sobre el que tu opinaves era una ofensiva irracional contra Catalunya i tot allò català. No sé si sento més ràbia que pena, “ Pepiño”, en veure com aquesta colla de fatxes de mig pèl, es permeten el luxe de vedar a un director pel que pensa i opina, fent ús de la seva llibertat d’expressió.\nElls, els hereus dels assassins de Lorca, volen ara matar la llibertat d’opinar, la rebel·lia de dir les coses, com les diem la gent del poble, malgrat els “pijos” de torn els foti. Ells que van guanyar la guerra, però van perdre la pau, els fot no haver aconseguit aixafar l’esperit llibertari que rau en tots els que no volem oblidar la llarga nit d’una dictadura, per la que persones i comunitats, vam veure arrabassats els nostres drets fonamentals. Els fot la teva manera de dir les coses. Potser no els sembla tan “ políticament correcta”, com els semblava la repressió i els assassinats que fins al dia d’avui s’han negat a condemnar...\nSé que tu no et rendiràs mai, Pepe i com molts de nosaltres, mantindràs a “ viento y marea” la teva llibertat per a fer i dir el que et roti i per a seguir denunciant l’anacronisme que suposa que a aquestes alçades encara hi hagi qui enyori els temps afortunadament passats.\nAra tots som Rubianes, Pepe. A casa teva a Catalunya i a Mollet, i a tot arreu on s’estima la llibertat i es combat contra els intransigents. Ara més que mai, cal que tots, començant pels polítics de mig pèl, que et tenen por perquè els hi cantes la canya, surtin a dir “PROU !”\nQuè se’n vagi a la merda el Teatre Español, l’Alcalde Gallardón, el PP i els seus amics ! Vull veure la teva obra sobre García Lorca al Teatre de Can Goma de Mollet. Segur que no serà tan luxós com l’Español de Madriz, però hi torbaràs més caliu.\nAvui, tots som Rubianes.\nI com tu dius: “Als fatxes que els donin pel cul !\nUna forta abraçada des de Mollet.\nPublicat per Jesús M Carrasco a 10:05 a. m. 2 comentaris:\nAcció directa d’Independents per Mollet ( IxM) en ...\nEn polítiques de joventut, ens calen més inversion...


Les incripcions per trobar els millors vermuts catalans ja estan obertes\nTast de vermuts de Terrassa\nComença la cursa de la cinquena edició dels Premis Vinari dels Vermuts que enguany es faran a Terrassa\nEls guanyadors de la quarta edició dels Premis Vinari dels Vermuts 2018 | Jordi Play\nLes inscripcions per a la 5a edició dels Premis Vinari dels Vermuts estan obertes. De nou Vadevi i, en aquesta edició també el digital Món Terrassa, organitzen el concurs de vermuts catalans a la recerca dels millors.\nLa principal novetat d’aquest any és que tant el tast com l’acte de lliurament es faran a Terrassa a la Masia Freixa, un edifici modernista de l’arquitecte Lluís Muncunill i Parellada. Pero també és novetat que els vermuts guanyadors tindran l’opció de participar en una mostra popular que es farà al Mercat de la Independència de Terrassa.\nCom sempre, un jurat professional format per sommeliers, barmans, periodistes especialitzats i enòlegs tastaran a cegues les referències que es presentin en les diverses categories sota la direcció tècnica d’Ester Bachs.\nLes inscripcions es poden fer a través del web dels vermuts o també seguint aquest enllaç directament.\nLa cinquena edició dels Premis Vinari dels Vermuts compta aquest any amb el patrocini de l’Ajuntament de Terrassa i també la col·laboració de Sanmy-Geiser, Riedel, Gràfiques Varias, i l’Associació Catalana de Sommeliers.\nAixí, el dia 8 d’abril en horari de matí es tastaran totes les referències que participin al concurs i el dia 11 d’abril es donaran a conèixer els guanyadors. Els vermuts que hagin obtingut les màximes distincions tindran la possibilitat de participar a la primera mostra de vermuts Vinari que es farà al Mercat de la Independència de Terrassa el dissabte 4 de maig.\nSerà una cita popular en la que els elaboradors podran mostrar els seu producte dins del mercat en una jornada de màxima afluència de públic com és el dissabte de matí. La voluntat de l’organització dels Premis Vinari és acostar els vermuts al màxim de gent possible per tal de posar en valor la proximitat i la qualitat del nostres vermuts.


En la comarca amb la major diversitat de productes turístics del Pirineu català i amb un dels territoris més extensos és fàcil trobar diferents opcions per als que desitgen unes vacances actives en tots els aspectes. A més de les activitats i espais permanents s'hi realitzen nombrosos esdeveniments esportius i culturals que complementen aquesta oferta. Parc Nacional d'Aigüestortes i Estany de Sant Maurici, Parc Natural de l'Alt Pirineu, museus i espais culturals, esports d'aventura, esquí i gastronomia són mitja dotzena de raons per visitar el Pallars Sobirà des de Sort.\nActivitats d’esports d’aventura i turisme actiu\nÉs a Sort on va néixer fa 20 anys la primera empresa d'esports d'aventura de l'estat espanyol, una nova forma de fer turisme que ha fet escola arreu.\nDesprés de tots aquests anys, l'excel·lència dels recursos existents, la professionalitat dels qui s'hi dediquen i la vocació de sentir-se bressol d'aquesta revolució turística fa que Sort continuï sent el punt de referència per als qui busquen l'emoció en l'activitat turística.\nA peu, a cavall, en bicicleta, en 4x4 o en cotxe particular es pot recórrer tota la comarca al gust de cadascú.\nPer realitzar excursions es recomanen:\nEls itineraris i activitats del Parc nacional d'Aigüestortes i estany de Sant Maurici\nLes activitats del Parc natural de l'Alt Pirineu\nLa xarxa de senders del Pallars Sobirà recorre els quinze municipis existents i les seves principals valls: vall d'Àssua, Batlliu, vall de Siarb, vall de Cardós, vall Ferrera i vall d'Àneu. Està senyalitzada amb plafons verds i punt groc i negre.\nEl Camí natural de Les Vernedes, La Vall d'Àssua i el Batlliu de Sort.\nLes Rutes literàries de La Vall d'Àssua i el Batlliu\nLes activitats del Museu de les Papallones de Catalunya\nLes activitats i serveis de guiatge de les empreses de turisme actiu del municipi de Sort.\nVisites guiades pel municipi de Sort\nSort, vila comtal: Hug Roger III i el comtat de Pallars, l'heroic general Moragues, la Noguera Pallaresa, els seus fills il·lustres, la Presó-Museu El Camí de la llibertat...\nEl Batlliu de Sort: el setge d'Olp, el Museu de les Papallones de Catalunya, el retaule gòtic de l'església d'Enviny, la Creu-pedró de Montardit de Dalt...\nLa vall d'Àssua : paisatges de novel·la: les rutes literàries, les formatgeries artesanals, el Museu dels Pastors de la vall d'Àssua, l'antic forn de Sorre, la Mare de Déu de Bernui, l’exposició de manualitats de ganxet i tasses de cafè...\nInformació i reserves: turisme@sort.cat 973620010 (de dimarts a dissabte, de 17 a 20 h.)\nVisitar museus i exposicions.\nEl Pallars Sobirà és la comarca del Pirineu català amb més espais culturals visitables. Al municipi de Sort són imprescindibles les visites següents:\nMuseu de les Papallones de Catalunya, de ciències naturals.\nMuseu dels Pastors de la vall d'Àssua.\nMuseu del Camí de la llibertat.\nI altres espais d'interès com:\nExposició Muntanyes en rebel·lia.\nCreu-pedró de Montardit.\nMare de Déu de Bernui.\nRetaule gòtic d'Enviny.\nCastell dels comtes de Pallars.\nExposicions a l’arxiu comarcal.


Protesta al coll de Banyuls contra l'estat francès pel ''ridícul'' bloqueig de la frontera - El Gerió Digital\nProtesta al coll de Banyuls contra l'estat francès pel ''ridícul'' bloqueig de la frontera\nAlcaldes d'una i altra banda carreguen contra la decisió de la Prefectura\nDiumenge, 6 de juny de 2021 13:15h\nLa zona del coll de Banyuls amb les pedres al mig de la carretera i els manifestants protestant © ACN\nACN, Gerard Vilà / Alt Empordà / Coll de Banyuls\nNova protesta dels pobles transfronterers que estan connectats per carreteres secundàries. Si fa unes setmanes va ser a Costoja, aquesta vegada la queixa s'ha traslladat al coll de Banyuls, just al pas entre Espanya i França on, des de fa pocs dies, hi ha quatre pedres de grans dimensions impedint el pas. Una barrera que entre dilluns i dimarts no va existir després que la Prefectura de Perpinyà donés permís per reobrir la frontera.\nDe seguida, l'alcalde de Banyuls, Jean Michel Soler, va ordenar retirar els blocs de formigó que hi havia anteriorment i la via va quedar totalment transitable entre els dos estats. Una decisió que van celebrar els membres del col·lectiu Esborrem la Frontera que van decidir anul·lar la manifestació prevista per aquest diumenge.\nPerò 24 hores més tard, els veïns dels pobles afectats van rebre un gerro d'aigua freda, amb la decisió de la Prefectura de fer-se enrere i tornar a bloquejar de nou el pas. "Ens van dir que havia estat un error administratiu", explica Soler. Això va fer que, de nou, es reactivés la protesta a la que hi han assistit un centenar de persones.\nL'alcalde d'Espolla, Carles Lagresa –darrer poble abans del coll- es mostra decebut i diu que no entenen per què es manté tancat aquest pas. Formalment, França argumenta la lluita contra el terrorisme i el tràfic de drogues i persones, però Lagresa assegura que estava "més vigilat" quan no hi havia la frontera bloquejada.\n"Abans, cada cert temps hi passava la policia d'un i altre costat. Ara per aquí es pot creuar amb moto o bicicleta i no hi ha vigilància", explica. Per això, l'alcalde demana que es reobri i recorda que es tracta d'un perjudici per tota la comarca. "Per aquí passa molta gent que va a Figueres o a d'altres localitats. És un perjudici important", explica.\nDes de Esborrem la Frontera denuncien que hi ha una "falta de transparència" per part de la Prefectura de Perpinyà en relació als terminis per tornar a obrir el coll de Banyuls. Un dels seus membres, en Josep Maria Tegido, lamenta que no hi ha accés a parlar-hi i no hi ha cap data concreta per saber quan es retiraran les pedres que bloquegen el pas.\n"Si fos per nosaltres ja faria temps que ho tindríem solucionat, però no depèn de nosaltres. No tenim informació de les raons i quan semblava que s'obria per la iniciativa de l'alcalde de Banyuls, la mesura ha durat tot just 24 hores", ha reblat.\nA la protesta hi han assistit diputats dels partits independentistes que donen suport a la reobertura.


L'Institut de Puçol presenta el seu nou projecte audiovisual del Dia de la Dona\nEls alumnes del Pla de Qualificació Professional Inicial de informàtica de l'Institut de Puçol realitzen dos curtmetratges d'animació en què reflexionen sobre el paper de la dona en el treball i en la llar. Este projecte, realitzat amb motiu del Dia de la Dona, compta amb la direcció i el suport tècnic de l'Emissora Municipal de Televisió.\nEl dimarts 8 de març, Dia de la Dona Treballadora, l'Institut d'Educació Secundària (IES) de Puçol va presentar un any més el seu projecte audiovisual per a fomentar la igualtat de gènere. Una iniciativa que va arrancar en el curs 2001-2002 amb la col·laboració de l'ajuntament, i que s'ha consolidat amb l'ajuda de l'Emissora Municipal de Televisió en un dels actes més esperats de la Setmana de la Dona.\nEn esta edició, els onze alumnes del Pla de Qualificació Professional Inicial (PQPI) d'informàtica de l'IES Puçol van crear dos curtmetratges d'animació, un creat a partir de fotografies fixes i un altre amb dibuixos. En el primer, els jóvens reflexionen sobre els rols de gènere en les tasques del llar a partir de conversacions entre electrodomèstics. I en la segona animació, destaquen l'esforç i la força de voluntat de les dones treballadores a partir d'un cas concret: la baixa laboral d'una dona que ocasiona el descens de la productivitat de la seua empresa, que recobra els beneficis quan els empleats barons apliquen de nou els consells de la seua cap.\nAntonio López Milla, director tècnic de l'EMTV de Puçol i del projecte audiovisual del Dia de la Dona, explica que “enguany hem tingut menys temps que la resta d'edicions. Hem passat de quatre mesos a tindre quatre setmanes. Per això, hem realitzat enguany dos curts d'animació sobre les relacions de gènere perquè els xavals reflexionen sobre com el gènere ens condiciona des del naixement a través de les convencions socials”.\nÁlex Pardo, un dels alumnes del PQPI, ens comenta que “amb la nostra animació hem intentat ressaltar els valors positius de la dona: el seu treball, el seu esforç, la seua força de voluntat...”. De la mateixa manera, un altre dels xavals, Antonio Claramunt, indica que “amb el diàleg entre els electrodomèstics, als que hem assignat gènere masculí o femení, volíem mostrar el paper dels hòmens i les dones a casa per a canviar-lo”.\nEnguany, els alumnes encarregats del projecte audiovisual del Dia de la Dona van ser els del PQPI d’informàtica. Durant els anys anteriors els responsables eren els de batxillerat. Però el missatge sempre és el mateix: fomentar la igualtat de gènere i d'oportunitats entre hòmens i dones.\nPilar Millán, directora de l'IES Puçol, va recordar els alumnes durant la presentació de l'audiovisual que “encara no hi ha la plena igualtat en tots els àmbits de la vida. Per això, se celebra el Dia de la Dona Treballadora. Des de l'institut treballem tots els dies per a inculcar la igualtat de gènere en les aules, la igualtat d'oportunitats i de relacions entre hòmens i dones, per a evitar així possibles relacions de dependència i domini”.\nEn este mateix sentit, l'alcalde de Puçol, José Vicente Martí, es va dirigir als alumnes de l'IES Puçol per a explicar-los que “la balança amb els drets i deures de la dona continuen si ser justa. Per exemple, en l'àmbit domèstic, la igualtat entre hòmens i dones no consistix a ajudar a casa, sinó en la coresponsabilitat. Perquè les labors del llar són cosa de tots. Per exemple, el meu fill planxa, neteja, posa llavadores... Ell no ajuda a la seua dona a casa, sinó que participa en un treball que és cosa dels dos. Si continuem fent el mateix, les coses no canviaran. Per això, vos anime a fer coses diferents per a canviar la societat i que siga més justa i igualitària”.


Foment cita els alcaldes que demanen el desmantellament de la via de la costa | NacióReus\nFoment cita els alcaldes que demanen el desmantellament de la via de la costa\nLa trobada tindrà lloc a Madrid el pròxim 28 de maig\nper Jonathan Oca, Tarragona, 11 de maig de 2018 a les 17:36 |\nFoment es reunirà el 28 de maig amb els alcaldes que exigeixen el desmantellament de la via de la costa un cop entri en funcionament el Corredor del Mediterrani. Julio Gómez-Pomar, secretari d'Estat d'Infraestructures, ha assegurat que la voluntat és "donar la millor solució" a les demandes dels alcaldes de Salou, Mont-roig del Camp, Vinyols i els Arcs, Vandellòs i l'Hospitalet de l'Infant i l'alcaldessa de Cambrils.\nEl representant del govern espanyol ha destacat que tindrà una reunió per analitzar la situació de l'aixecament de les vies -contemplat en la Declaració d'Impacte Ambiental del Corredor- i "arribar a un acord i un consens amb tots els alcaldes" i "alhora atendre tots els interessos de la zona", ja que ha recordat que la Generalitat té la intenció "d'explotar" el tramvia en aquest punt de la costa. Es tracta del projecte del TramCamp, una iniciativa que encara està molt verda.\nCal recordar que els batlles de Salou, Mont-roig del Camp, Vinyols i els Arcs, Vandellòs i l'Hospitalet de l'Infant i l'alcaldessa de Cambrils van posar en dubte a principi de mes que fos legal que entrés en funcionament l'esperat corredor sense que es portés a terme el desmantellament de les vies de la costa i van assegurar que arribarien fins al final per conèixer el projecte de retirada dels raïls i alhora del calendari.\nJulio Gómez-Pomar en la seva visita a Tarragona aquest divendres Foto: Jonathan Oca\nPer altra banda, Gómez-Pomar ha afirmat que des de Foment es manté el calendari de l'entrada en funcionament del corredor mediterrani, destacant que el tram entre Vandellòs i Tarragona està en fase de proves i que ara mateix està en mans de l'Agència de Seguretat Ferroviària. Un cop verificat que tot està correcte, "es podrà explotar comercialment". Ara bé, el mateix Gómez-Pomar ha expressat que treballen amb la confiança que "el corredor pugui ser una realitat al més aviat possible".\nA finals del 2019 el tram del tercer fil entre Vila-seca i Castellbisbal ja podria està operatiu, segons el secretari d'Estat d'Infraestructures.\nGeneral, via, tren, costa, corredor mediterrani, Salou, Cambrils, desmantellament, Hospitalet de l'Infant


L'Haro Rioja Voley, campió de la XXXVII edició de la Copa de la Reina — Ajuntament de Salou\nL'Haro Rioja Voley, campió de la XXXVII edició de la Copa de la Reina\nL'Haro Rioja Voley, campió de la XXXVII edició de la Copa de la Reina Es converteix a més en el primer conjunt en aixecar els dos tornejos del KO del voleibol femení https://www.salou.cat/ca/noticies/lharo-rioja-voley-campio-de-la-xxxvii-edicio-de-la https://www.salou.cat/ca/noticies/lharo-rioja-voley-campio-de-la-xxxvii-edicio-de-la\nEs converteix a més en el primer conjunt en aixecar els dos tornejos del KO del voleibol femení\nUna final històrica, inèdita i plena d'alicients va coronar a com noves campiones de la Copa de la Reina a l'equip de l'Haro Rioja Voley, que s'ha disputat brillantment al Pavelló Municipal d'Esports de Salou. Les pupil·les de Manolo Berdegué van vèncer per tres sets a un (25-12, 27-29, 25-22 i 25-20) a les seves veïnes gràcies a la major concentració de les seves jugadores i l'efectivitat dels seus atacs. Haro Rioja Voley no va acusar el cansament de la trobada de semifinals en què va obrar una increïble remuntada i va frenar els potents rematades de Regla Bell i les accions a la xarxa de Encarnación Ati García per obtenir el primer títol de la seva història. Noelia Sánchez, i María José Garrido van guiar a les seves companyes amb els seus punts i la seva gran recepció al triomf.\nHaro Rioja Voley inscriu el seu nom com a campió de la Copa de la Reina en una final històrica per al voleibol a la Rioja. Per primera vegada tots dos conjunts disputaven una final i era a més la primera ocasió en què un conjunt Rioja sortiria vencedor en una competició nacional. Les jugadores de Manolo Berdegué es van fer creditores d'aquest honor després d'un vibrant partit que va ser més una festa a les grades, amb les dues aficions rivalitzant en crits d'ànim per als seus equips. Haro Rioja Voley, primer vencedor de la Copa Princesa el 2008, es converteix a més en el primer conjunt en aixecar els dos tornejos del KO del voleibol femení.\nL'alcalde, Pere Granados, va estar present al lliurament dels premis a les guanyadores, junt amb la Presidenta de la Federació Catalana de Voleibol, Maribel Zamora, el President de la RFEVB, Agustín Martín Santos i la delegada territorial d'esports, Gemma Solé.


nous mercats | Economía Solidaria | Economía solidaria\nEl moviment de les cooperatives mostra el seu vigor i creix en xarxa per formar una teranyina\nEl vigor d’aquests sectors es va plasmar en la creació l’any 2003 de la Xarxa d’Economia Solidària, que evidencia l’existència d’un mercat social i solidari que guanya prestigi mentre la crisi descobreix les mancances de l’economia tradicional i converteix el cooperativisme en una nova referència social. “L’economia social crea béns i serveis guiats pels principis de responsabilitat social i criteris ecològics, volem fer visible que una altra manera de consumir cerca una transformació social”, apunta Jordi Via, director d’Arç Cooperativa.\n“Volem fer visible l’existència d’unes pràctiques d’economia diferent, alternatives, amb una gestió transparent i democràtica, no especulatives i basades en la idea d’una economia al servei de les persones”, comenta Xavier Palos, un dels promotors de la cooperativa Trèbol, dedicada a la missatgeria i la distribució de productes ecològics. Trèbol va sorgir fa 27 anys de la lluita d’uns treballadors d’una empresa de missatgeria que demanaven un contracte i Seguretat Social. Un parc de 25 vehicles (la meitat bicis i vehicles elèctrics) serveix per dur a terme les seves activitats.\nTotes aquestes cooperatives formen una gran xarxa que s’ha anat estenent en forma de teranyina fins a compondre un mercat global paral·lel en el qual totes les entitats es reforcen. Per exemple, la cooperativa l’Apòstrof (dedicada als serveis periodístics o el disseny gràfic, entre altres activitats) presta bona part dels seus serveis a d’altres cooperatives d’economia solidària, associacions o oenagés.\nEntre les ofertes més noves hi ha Coop57, una cooperativa de serveis financers que ofereix als socis col·laboradors la possibilitat de guardar els seus dipòsits d’estalvi, que són remunerats al 2% aproximadament, mentre que els socis de serveis (entitats, fundacions, cooperatives) tenen dret a préstecs (al 6,75%) sempre que compleixin els requisits socials i ambientals que s’exigeixen. Van començar amb un capital de 30.000 euros, i avui tenen un passiu de 13 milions d’euros (els diners recaptats) i un actiu de 8 milions (la suma de préstecs en circulació). El seu creixement ha estat paral·lel a la gran arrencada de la banca ètica.\nI què diferencia Coop57 de la banca tradicional? “La gran diferència és que la persona que hi diposita els diners sap perfectament on van i pot decidir on s’ha d’invertir, ja que l’estructura de l’organització és totalment democràtica”, diu Rosa Miró, la seva presidenta. Els socis tenen veu i vot i són ells qui decideixen els criteris de remuneració i els interessos dels crèdits.\nLes entitats susceptibles de rebre un préstec han de superar una avaluació de la seva estructura participativa interna, les condicions laborals dels seus empleats o el tipus d’activitats a què es dediquen, ja que han de demostrar que són projectes realment productius, d’interès social i que compleixen criteris favorables a un desenvolupament perdurable.\nEn el fons, hi ha una clara voluntat de canvi, tal com es va apreciar a la recent Fira de l’Economia Social i Solidària, a Barcelona. “També estem en contra d’una dinàmica que tendeix a socialitzar les pèrdues mentre se salven els grups financers amb deute públic”, diu Jordi Via abans d’expressar el seu rebuig de les polítiques “que desmunten l’Estat del benestar i privatitzen els serveis públics”.\nTambé hi ha assegurances ètiques\nLa gamma de productes de consum responsable arriba al món de les assegurances. Arç Cooperativa ha començat a promocionar les assegurances ètiques i solidàries (Atlantis, per a llar i vehicles) amb un segell europeu que certifica que compleix els requisits. Jordi Via explica que el sector assegurador va invertir el 2011 un total de 211.000 milions d’euros a Espanya, per això és necessari que faci un ús ètic i solidari dels diners que reben (pòlisses de vida, productes de pensions i primes cobrades abans de pagar sinistres). “El principal negoci de les companyies asseguradores és el rendiment de les seves inversions”, afegeix. Arç també és una cooperativa de consum especialitzada en la compra col·lectiva i disposa d’una botiga virtual i un ampli catàleg de productes agroecològics i acords amb altres cooperatives.\nArtículo de ANTONIO CERRILLO – foto MARC ARIAS – LA VANGUARDIA


El Ministre de Cultura visita el projecte PLANTA de Sorigué - PLANTA\nLleida, 28 de gener – Aquest dilluns, José Guirao, ministre de Cultura i Esport, ha visitat PLANTA, el projecte d’innovació empresarial i artística promogut per Sorigué i la seva fundació, situat en el complex industrial del grup a Balaguer, Lleida.\nEl titular de Cultura ha estat acompanyat per la delegada de Govern, Teresa Cunillera, el subdelegat de Govern a Lleida, José Crespín, i l’alcalde de Lleida, Félix Larrosa.\nEl ministre de Cultura ha visitat l’obra Double Bind, considerada la peça mestra de l’artista Juan Muñoz i que està situada en una de les naus industrials del complex. Així mateix, ha pogut conèixer altres espais artístics i d’activitat empresarial que es troben a l’entorn de PLANTA.\nJosé Guirao, expert en gestió cultural i art espanyol, ha estat director de destacades institucions culturals com el Museu Nacional Centre d’Art Reina Sofia i va formar part del Consell Assessor de la Fundació Sorigué.\nPLANTA és un projecte impulsat per Sorigué i la seva fundació en el qual conflueix l’art, la ciència, l’arquitectura, el paisatge, el coneixement i l’empresa. Concebut per a l’intercanvi del talent i la promoció de la innovació, en PLANTA conviuen l’activitat extractiva i els processos industrials tradicionals amb plantacions agrícoles i centres per a la recerca, així com espais artístics i arquitectònics únics denominats site-specific.\nEn 2017, PLANTA va obrir per primera vegada les seves portes al públic a través de la presentació de l’obra Double Bind, que pot visitar-se mitjançant visites guiades gratuïtes amb reserva prèvia en l’apartat ‘Planifica la teva visita’.


Biblioteca Pública Episcopal del Seminari de Barcelona – Nou cercador a les biblioteques de la URL\nNou cercador a les biblioteques de la URL\nLes biblioteques de la URL posen a partir d’avui a disposició dels seus usuaris un nou cercador de recursos, el Discovery, que permetrà millorar l’accés als seus fons documentals.\nEl principal avantatge d’aquesta nova eina és que cerca, de manera simultània, a la majoria dels recursos d’informació existents a les biblioteques (llibres, articles de revista -electrònics o en paper-, bases de dades, etc.) i també incorpora d’altres en accés obert (TDX, RECERCAT, RACO, DOAJ, Dialnet…).\nAquesta nova eina de cerca és fruit d’un projecte cooperatiu realitzat conjuntament amb les biblioteques del Consorci de Serveis Universitaris de Catalunya (CSUC), que han implementat també aquesta eina o ho faran en breu. El projecte preveu també posar en marxa al llarg del curs altres serveis adreçats a tota la comunitat universitària, com ara la versió per a dispositius mòbils, l’accés remot off campus i el sistema d’autenticació SSO.\nEn definitiva, aquest nou recurs permetrà incrementar la visibilitat i l’ús de tots els recursos d’informació que es troben a l’abast de la comunitat acadèmica i, per tant, facilitarà la tasca acadèmica i docent.\nPodeu accedir al cercador des de http://discovery.url.edu.


Investiga > EEN: Cerca de tecnologia digital per encaminar (mapes virtuals...) a clients dins d'una llibreria.\nEEN: Cerca de tecnologia digital per encaminar (mapes virtuals...) a clients dins d'una llibreria.\nUna biblioteca pública holandesa busca tecnologies digitals i experiència per a la navegació interior que els clients puguin utilitzar a les seves biblioteques. Utilitzen un disseny diferent de l'habitual que dificulta que els visitants trobin el camí cap als llibres que busquen.\nEn aquesta llibreria utilitzen un enfocament lleugerament diferent en el disseny que la majoria de les altres biblioteques. Van optar per un concepte de venda al detall i van crear múltiples "botigues temàtiques" per atendre diferents tipus de visitants en lloc de tenir llibres ordenats per categoria.\nPer exemple: un departament té títols de gestió, thrillers i terror. Un altre departament té més novel·les i llibres de cuina.\nAquest enfocament diferent dificulta que els seus visitants naveguin i trobin la prestatgeria (llibre) correcta. A més de les seves "botigues", les seves biblioteques també inclouen sales de cinema, sales de conferències, escoles, un laboratori de mitjans i molt més. Tot això combinat fa que la biblioteca sigui un lloc molt actiu i significatiu amb la queixa recurrent dels seus visitants de ser massa difícil de navegar. Trobar els llibres correctes o trobar el lloc adequat per estar-hi pot ser un repte. És per això que necessiten una solució digital per facilitar la navegació interior dins de la biblioteca.\nLa companyia creu que la navegació interior semblant a Google Maps podria contribuir a una millor experiència global per als seus visitants i està oberta a explorar tot tipus de solucions. L'ajust/flexibilitat és important ja que la biblioteca està sempre en transició. De vegades han de treure prestatgeries per fer espai per a altres finalitats. Això s'ha de tenir en compte o almenys pensar en les possibles solucions.\nL'empresa busca tecnologies, aplicacions, mètodes o altres idees per ajudar els clients a navegar en un lloc interior.\nEs demana experiència en:


EL MEU PRIMER CARLIT, EM SEMBLA 30.06.2015 - BiCiCORRiOLS Ciclisme i muntanya\ncompta a l’hora d’escriure. Colla meva, ens convé de fer un esforç, val la pena. La segona, diria que ha estat el meu primer cop que corono el Carlit. I no ho afirmo del tot perquè fa uns dies que vaig pujar al Comabona amb bici i em pensava equivocadament que era també la meva primera en aquell cim del Cadí. Doncs repassant l’arxiu de fotografies vaig adonar-me que l’havia fet a principis del ’96 en hivernal. En qualsevol cas, gairebé podria afirmar que és la primera.


Martín: «Si no rebutgen el pressupost, és que Pellicer i Llauradó no pinten res»\nEl portaveu del grup municipal del PSC, Andreu Martín.\nEl portaveu del PSC critica que la Generalitat «dedica a Reus 14,57 euros per habitant al 2020, el preu d’un menú» i que el govern local «s’hi sotmet»\nActualitzada 05/02/2020 a les 21:41\n«Si ja vaig dir que el govern de Reus es va fer des dels despatxos de Barcelona, ara, un altre cop des de Barcelona i sense que ningú aixequi la veu aquí, tenim uns pressupostos que ens perjudiquen. Si Pellicer i Llauradó no els recorren, això vol dir que no pinten res entre els seus». Són paraules del portaveu del grup municipal del PSC a Reus, Andreu Martín, que ahir va agafar la calculadora per denunciar, des de la seu del partit a la plaça del Castell, que «la inversió real que la Generalitat preveu fer al municipi al 2020 és de poc més d’1,5 milions d’euros» i «es queda en 14,57 euros per habitant. El preu d’un menú».\nEn la comparativa amb poblacions de l’entorn, «estem molt per sota dels 112,56 euros per habitant de Tarragona o els 65,58 de Girona». Al conjunt del Baix Camp, tal com detallava el socialista, «la inversió total serà de 6,2 milions que representen un decreixement del 25% respecte al 2017».\n«Acumulem vuit anys de manca d’influència, de manca d’inversions i de manca de recursos que necessita la ciutat i el nostre entorn», precisava el socialista, que afegia que «Reus necessita un govern que cregui en la capitalitat però també que actuï» i, per això, «vull que aquest govern de Junts per Catalunya i ERC presenti esmenes i doni suport a esmenes que el PSC ha presentat perquè hi hagi més inversió al territori». Martín recordava ahir el projecte pendent de carril bici i vorera de Blancafort on «se’ns deia que era un tram de carretera de la Generalitat i que, per tant, la Generalitat era qui hi havia d’actuar». «Nosaltres hem presentat una esmena perquè formi part dels pressupostos del 2020, tot i que era un compromís per al 2019. Ens donaran suport?», es preguntava, i expressava que «es tracta de buscar solucions i no de quedar-nos sense més en el victimisme».\nEl portaveu socialista criticava que l’alcalde de Reus, Carles Pellicer, anunciés en una conferència pronunciada la setmana passada a El Círcol –on «no va fer cap referència als pressupostos»– la voluntat de crear una Aliança del Sud per potenciar el territori perquè «després, això no es concreta en que ningú aixequi la veu i l’alcalde, quan s’ha de plantar, no ho fa». «I parlo de plantar-se no només per entregar el nostre hospital a canvi de res, sinó de dir prou en aquest pressupost, ja, perquè no podem continuar així», reblava. Per això, Martín valorava que «aquest govern hauria de rebutjar els pressupostos de manera explícita» i «si no és així, només ens queda parlar de submissió i connivència. I dir que el nostre alcalde, Carles Pellicer, i la nostra vicealcaldessa i presidenta de la Diputació, Noemí Llauradó, no pinten res entre els seus, no tenen cap mena d’influència més enllà d’acceptar que, gràcies a unes certes negociacions, governen una ciutat per no aconseguir res».\n«Necessito urgentment saber què pensa fer Llauradó davant d’un conseller que és del seu mateix partit, Pere Aragonès, per aconseguir les inversions estratègiques per a la ciutat i el seu entorn, que n’hi ha moltes i que ara no hi són», demanava ahir el cap de l’oposició, que recordava que «tot plegat té lloc en un context en què estem regalant l’Hospital». Martín lamentava també «la manca de pes polític i la poca ambició que té l’alcalde» i «que Reus no estigui entre les prioritats del govern de la Generalitat a l’hora de repartir els seus recursos», i denunciava que «tenim un problema molt greu». «A Reus li espera, durant els pròxims mesos, un futur negre i fred. Hi ha situacions de les quals no ens podem sortir sols i, aquí, necessitem altres administracions. Si no, no tirarem endavant», concloïa. Martín i Pellicer s’han citat avui a proposta de l’alcalde, que la setmana passada des d’El Círcol va recuperar la intenció de generar «una majoria de 21 per al segle XXI».\nComenta el contingut : Martín: «Si no rebutgen el pressupost, és que Pellicer i Llauradó no pinten res»


CSI I REFERENTS CAIXABANK – PAL·LIAR EL PRIMER IMPACTE REAL DE LA FUSIÓ – FEC – Federació d'Estalvi de Catalunya\nCirculars / 26 de febrer de 2021 26 de febrer de 2021\nEl Centre de Suport a la Integració es nodrirà en un 31% (28 de 91) amb plantilla de les 2 DT de Catalunya (DTBarcelona i DTCatalunya) i 14 companyes i companys seran “Referents” en els seus àmbits territorials.\nAixò impactarà negativament durant molts mesos en les oficines a les quals estan adscrites aquestes persones. La pèrdua (temporal) de plantilla d’aquests 39 centres serà:\nA més, entre les persones seleccionades hi ha sots-directors comercials, GC-II, i persones actualment als Equips de Suport (Apoderades o no).\nCom té pensat la Direcció pal·liar l’impacte d’aquesta pèrdua de plantilla a les oficines ?\nDes de la FEC:\nDemanem que s’ajustin i, per tant, es redueixin els reptes i objectius comercials, targets o qualsevol altre anglicisme que se’ls passi pel cap, de les oficines afectades proporcionalment a la plantilla manllevada, des del mateix moment en que es materialitzi la reducció.\nValorem que els coneixements i l’experiència acreditada pels seleccionats no es pot substituir d’un dia per l’altre per noves incorporacions i a ningú assenyat se li acudiria pensar que aquesta sigui la solució.\nO es tractava també d’això quan no fa massa dies des de la Direcció es demanava un sobreesforç més enguany? De nou a Catalunya ens tocarà el rebre?\nA casa nostra la resposta hauria de ser: I UN BÉ NEGRE AMB POTES ROSSES !\nA CATALUNYA, la FEC!\n3 comentaris a “CSI I REFERENTS CAIXABANK – PAL·LIAR EL PRIMER IMPACTE REAL DE LA FUSIÓ”\n26 de febrer de 2021 a les 14:54\nQuina casualitat (o no) que la publicació de la FEC coincideixi amb un anunci de la Direcció de CaixaBank de mesures per a reduir en part el greuge per la pèrdua de companyes i companys a la xarxa d’oficines d’oficines.\n26 de febrer de 2021 a les 16:35\nGràcies pel teu comentari. A la FEC ja fa temps que no creiem en certes casualitats. Si més no, vagi per endavant la nostra reivindicació. Salutacions i gràcies per seguir-nos!\nPingback: NOTÍCIES ABSORCIÓ CAIXABANK – BANKIA: AFECTACIONS EN MARXA - FEC - Federació d'Estalvi de Catalunya


Lluny | Alambins - Digital Literari TwitCount Button\nEulàlia Arbolí · Novembre 28, 2018\nElla volava sola. Ja feia dies que es deixava portar pels corrents cap al nord. Les seves companyes del grup li havien dit que no ho fes, que era perillós deixar la bandada i endinsar-se en territoris desconeguts, sense el recolzament de totes, que estava boja.\nPerò la jove gavina tenia ganes de veure amb els seus propis ulls, les coses que havia sentit explicar. Li havien parlat d’una terra de color blanc on l’aigua no era líquida com la coneixíem, sinó que semblava de vidre. El cel també blanc, deixava caure uns flocs molt lleugers que no feien soroll. Però no era bo anar-hi, doncs viure en aquell país era molt dur. El mar estava gelat i si et quedaves parat et podies morir de fred.\nLa gavina no sabia imaginar-se una cosa així. Ella vivia al costat del Mediterrani, i pescava amb les seves companyes en el mar blau.\nQuan ja feia dies que volava va començar a sentir els efectes de les baixes temperatures i del cansament. No hi havia ningú que pogués ajudar-la.\nEl vent es va convertir en el seu enemic i amb un fort cop la va fer caure a terra, encara que va anar movent molt les ales perquè l’impacte no fos tant fort.\nAfortunadament no es va trencar res i va quedar-se arraulida entre uns matolls a passar la nit.\nDe dins la foscor va sortir un llop amb força gana, però no la va veure. Era clar que no havia arribat la seva hora.\nA la sortida del sol va emprendre el vol una mica encarcarada però animada. Després de dies de travessia, quan ja es començava a desesperar, veié des del cel una taca grisosa a terra. Era una ciutat. Al costat hi havia un gran mar de color blanc.\nDecidí perdre alçada i baixar fins a una font, però no va poder beure. Estava gelada. Havia arribat, però, al lloc que li havien explicat.\nAls pocs minuts d’estar-se sobre el sortidor, va venir una gavina més grossa. Era un mascle.\n– Veig que estàs una mica perduda, vine amb mi i et presentaré la nostra bandada. Sembla que vens de molt lluny.\nUn cop ella li va explicar la seva història, l’ocell la va abraçar i li va dir que moltes vegades ens hem d’arriscar per aconseguir els nostres somnis.\nDit això es van tocar amb els becs i van sortir volant cel enllà.


L'arquitecte igualadí Guillem Elvira porta les emocions del confinament a la Lluvià - Regió7 :: El Diari de la Catalunya Central\nL'arquitecte igualadí Guillem Elvira porta les emocions del confinament a la Lluvià\nLa seu del COAC a Manresa acull l'exposició «Distanciaments», en la qual el jove anoienc mostra els guaixos fets darrerament\ntoni mata i riu manresa 25.08.2020 | 23:23\nGuillem Elvira col·loca un dels quadres que formen part de l'exposició que s'inicia avui a la casa Lluvià mireia arso\nGuillem Elvira col·loca un dels quadres que formen part de l'exposició que s'inicia avui a la casa Lluvià\nEl gust pel treball amb les mans i el repte de traslladar al paper les emocions viscudes en el confinament impregnen l'obra que el jove arquitecte igualadí Guillem Elvira (1992) presenta a partir d'avui a la casa Lluvià, la seu a Manresa del Col·legi d'Arquitectes de Catalu-nya. Divuit quadres treballats amb la tècnica del guaix que beuen de l'abstracció geomètrica formen una exposició que obre portes aquesta tarda sense la protocol·lària inauguració: l'artista, però, farà visites guiades als assistents, a partir de les 19 h i en grups d'un màxim de 10 persones.\n«Mires el quadre i en fas la teva pròpia lectura, aleshores jo t'explico què hi expresso i te'n vas amb els dos punts de vista», explica Elvira. El diàleg amb l'espectador, el plaer de compartir i l'anhel de joc i experimentació són aspectes de la posada en escena d'un arquitecte que el passat 12 de març, com la resta de conciutadans de la Conca d'Òdena, van quedar confinats a casa abans que ho fes la resta de la població.\n«M'ho vaig agafar com un fet molt personal», apunta Elvira: «En aquestes obres hi ha molt de mi mateix, parlo d'emocions i em comunico». Però el pintor no volia ser explícit i prefereix suggerir, fer que els volums i els colors penetrin a la ment del públic per iniciar una conversa a distància amb l'artista. «Quan faig una línia, tinc una intenció, vaig cap a una direcció», explica: «el poc que hi ha, està pensat».\nCom a exemple, Elvira explica que «durant el temps de reclusió, molts dies estava mirant sèries de televisió fins tard a la nit, i veia un retall del cel, sentia un silenci brutal, escoltava ocells als quals mai havia parat atenció». Damunt del paper, els sentiments que aquestes situacions van propiciar prenen formes geomètriques: «Així és com em transporto a la sensació de sortir al balcó a quarts de tres de la nit», afegeix.\n«Distanciaments» és un conjunt «eclèctic», com el mateix protagonista reconeix, on hi ha un paisatge de la Conca d'Òdena amb una particular gamma de colors -«no hi volia posar el verd poma», explica Elvira-, dos volums blaus, que «per als anglesos és el color de la introspecció», que simbolitzen dos cossos que es troben. No hi ha gaires figures humanes, però la seva presència «dona escala al paisatge i trenca l'abstracció». Ni línies rectes, una transposició creativa al quadre d'un món en què tot trontolla.\nI aquest eclecticisme s'expressa també en el fet que hi ha poques obres més figuratives i evocatives que la resta. És el cas d'un espai blanc sobre el qual es despleguen grups de cadires, talment com la platea d'un concert abans no hi entri el públic. O una catifa vermella sobre la qual uns barrots ens fan reflexionar: ha estat el confinament la forma més propera d'empresonament que la immensa majoria de la ciutadania ha experimentat mai?\n«Sempre hi ha un significat que t'acompanya», admet Elvira referint-se a una producció artística que va emergir des del mes de març fins al moment de penjar els quadres a la sala del col·legi.\n«Com si fos ahir» tornarà a les tardes de TV3 el 21 de setembre.\nCW prepara un retorn de «Las Supernenas» en persona i amb vint anys.